CELEX: C2005/182/48
Language: sl
Date: 2005-07-23 00:00:00
Title: Zadeva C-198/05: Tožba Komisije Evropskih skupnosti proti Italijanski republiki, vložena dne 4. maja 2005

23.7.2005   
            
            
               SL
            
            
               Uradni list Evropske unije
            
            
               C 182/26
            
         Tožba Komisije Evropskih skupnosti proti Italijanski republiki, vložena dne 4. maja 2005
   (Zadeva C-198/05)
   (2005/C 182/48)
   Jezik postopka: italijanščina
   Komisija Evropskih skupnosti, ki jo zastopata W. Wils in L. Pignataro, zastopnika, je dne 4. maja 2005 na Sodišču Evropskih skupnosti vložila tožbo proti Italijanski republiki.
   Tožeča stranka Sodišču predlaga, naj:
   
               1.
            
            
               ugotovi, da Italijanska republika od dne, ko je za vse kategorije ustanov, ki so dostopne javnosti v smislu Direktive 92/100/EGS z dne 19. novembra 1992 (1) določila odstopanje od pravice do javnega posojanja, ni izpolnila obveznosti iz členov 1 in 5 te direktive.
            
         
               2.
            
            
               Italijanski republiki naloži plačilo stroškov.
            
         Tožbeni razlogi in bistvene trditve
   Komisija ugotavlja, da člen 69(1)(b) zakona št. 633/41 določa odstopanja od pravice do javnega posojanja za vse državne knjižnice in diskoteke, s tem ko določa, da posojanja po preteku najmanj 18 mesecev po prvem dejanju distribuiranja ali najmanj 24 mesecev po izvedbi navedenega dela, če ni bila izvršena pravica distribuiranja, ni treba niti odobriti niti plačati nadomestila.
   Komisija navaja, da zgoraj naveden člen 69(1)(b) zakona št. 633/41, ki določa odstopanja od plačila nadomestila za vse državne knjižnice in diskoteke, istočasno krši člen 5(2) in člen 5(3) Direktive 92/100/EGS. Ker naveden predpis ne upošteva pogojev za določitev odstopanja od izključne pravice do javnega posojanja, hkrati pomeni kršitev člena 1 iste direktive.
   
      (1)  UL ES L 346, 27.11.1992, str. 61.